Majoittaja erittäin ystävällinen ja avulias. Sijaintia ei voi kuin kehua. Lentokentältä pääsee helposti Aerobusilla muutaman korttelin päähän. Parin korttelin päässä kaksikin metroasemaa, joilta kulkee useampi linja. Kadun toisella puolella vuorokauden ympäri auki oleva pieni ruokakauppa. Asunto edullinen sijaintiin ja yksityiseen kylpyhuoneeseen nähden. Huoneemme yksityinen kylpyhuone oli siisti, mutta erillään varsinaisesta huoneesta. Käynti vaati kulkemista yhteisten tilojen läpi ja lukon avaamisen. Itse asunto sisälsi kaiken tarpeellisen, mutta ei juuri muuta. Sänky natisi sen verran että kyljen kääntäminen herättää vieressä nukkuvan. Alue vilkas myös yöaikaan ja äänieristys huono. Äänet kuuluvat sekä ulkoa että asunnon yhteisestä käytävästä.
Vuokrasimme myös auton ja edullinen vuokraamo löytyi sadan metrin päästä.